
Anexa nr. 1 la P.H.C.L. nr. 7/17.01.2024
                                                                                                                   
Situațiile deosebite pentru care justifică acordarea ajutoarelor de urgență,
altele decât cele cauzate de calamități naturale, incendii, accidente, epidemii, epizootii, pentru care se pot acorda ajutoare de urgență, criteriile și documentele necesare pentru acordarea acestor ajutoare


          Art. 1 – Situațiile deosebite în care se acordă ajutoare de urgență sunt următoarele :
a) existența unor boli grave, în stare terminală, dovedite cu acte medicale de specialitate, care afectează persoanele lipsite de susținere financiară pentru tratamentul prescris, în cazul în care tratamentul nu este compensate integral;
b) starea critică a sănătății persoanelor fără venituri sau cu venituri reduse, care necesită intervenții chirurgicale la spitale din România, cu prescripția medicului specialist din care rezultă starea de urgență, în cazul în care Casa de Asigurări de Sănătate nu asigură în totalitate suma necesară intervenției sau suportă doar o cotă din costul intervenției;
c) situația persoanelor care au nevoie de proteze sau orteze aflate în imposibilitatea achiziționării acestora numai din resurse financiare proprii, în cazul în care Casa de Asigurări de Sănătate nu asigură în totalitate suma necesară confecționării/achiziționării protezei/ortezei sau suportă doar o cotă parte din cost;
d) starea avansată de degradare a imobilelor ocupate cu forme legale de persoane sau familii nevoiașe, care necesită efectuarea unor lucrări de reparații minime;
e) decesul ambilor părinți când copii minori sunt dați în plasament la familii cu venituri mici
f) decesul persoanei din familii cu venituri mici care, nefiind cuprinsă în sistemul de asigurări, pentru care familia nu poate beneficia de ajutor de înmormântare din partea altor instituții
g) decesul unei persoane aflate în străinătate pentru repatrierea căreia familia nu are posibilități să suporte costuri ridicate;
h) cazul tinerilor și copiilor proveniți din centre rezidențiale sau ai căror părinți au decedat ori au un singur părinte care nu are posibilități să întrețină familia  ale căror venituri pe membru de familie este și care au rezultate deosebite la învățătură, pentru continuarea studiilor. 
         Art. 2 – (1)  Ajutoarele de urgență se acordă familiilor sau persoanelor singure cu domiciliul sau reședința în comuna Cornățelu aflate în una din situațiile deosebite prevăzute la art. 1.
(2) Noțiunile de persoană singură și familie au înțelesul stabilit prin Legea nr. 196/2016 privind venitul minim de incluziune.
(3) Ajutoarele de urgență pentru situațiile deosebite prevăzute la art. 1 se stabilesc ținând cont de următoarele criteria, după caz :
a) bolile și afecțiunile medicale ale persoanei singure sau membrului/membrilor de familie care au solicitat ajutorul de urgență și gravitatea acestora;
b) perioada de tratamet medical și de recuperare medical ale persoanei sau membrului/membrilor de familie care au solicitat ajutorul de urgență;
c) gradul de degradare a locuinței și a bunurilor deținute de families au de persoana singură;
d) tipul locuinței;
e) tipul familiei și numărul membrilor din familie;
f) nivelul de îndatorare a persoanei sau a familiei ce poate determina situații de risc de excluziune socială;
g) posibilitatea de susținere din veniturile proprii, fără afectarea nevoilor de trai minimale, a cheltuielilor suplimentare generate de situația de necessitate sau deosebită;
h) complementaritatea unor forme de sprijin din surse publice sau private.
        Art. 3 – Ajutoarele de urgență se acordă prin Dispoziție a primarului comunei Cornățelu în urma analizării cererilor depuse de către solicitanți, în limita sumelor aprobate în bugetul local al comunei Cornățelu cu această destinație, pe baza anchetei sociale care va reflecta starea social și financiară a solicitantului. Cuantumul efectiv al ajutorului de urgență se stabilește prin Dispoziția a primarului comunei Cornățelu fără a depăși 1.000 lei/ajutor.
      Art. 4 – Personalul din cadrul compartimentului asistență socială va întocmi câte o anchetă social pentru fiecare caz în parte, în vederea stabilirii necesității și oportunității acordării ajutorului de urgență.
     Art. 5 – În cazul în care persoana singură/cel puțin unul dintre membrii familiei are în proprietate, închiriere, comodat ori altă formă de deținere cel puțin unul dintre bunurile enumerate la lit. a) – c), solicitantul nu beneficiază de ajutorul de urgență :
a) clădiri, alte spații locative în afara locuinței de domiciliu, precum și terenuri situate în intravilan cu suprafața de peste 1.500 mp, în afara terenurilor de împrejmuire a locuinței și a curții aferente;
b) autoutilitare, autocamioane de orice fel cu sau fără remorci, rulote, autobuze, microbuze, etc.
c) șalupe, bărci cu motor, iahturi sau alte tipuri de ambarcațiuni;
     Art. 6 – (1) Solicitanții ajutoarelor de urgență au obligația de a depune la compartimentul asistență socială o cerere scrisă (în format fizic sau în format electronic) însoțită de documente doveditoare privind componența familiei, veniturile realizate de membrii acesteia sau de persoana singură și situația care generează solicitarea ajutorului (în format fizic sau în format electronic).
(2) Cererea poate fi formulată și depusă de către persoana singură/reprezentantul familiei.
(3) Documentele doveditoare care însoțesc cererea sunt următoarele :
a) copie act de identitate solicitant sau mențiunea privind stabilirea reședinței;
b) copii acte de identitate ale membrilo familiei cu care locuiește solicitantul (dacă beneficiarul este familia);
c) acte din care să rezulte încadrarea, potrivit legii, în categoria persoanelor cu handicap;
d) copie taloane/cupoane pentru toate tipurile de pensie sau indemnizație cu caracter permanent din luna anterioară depunerii cererii pentru acordarea ajutorului de urgență;
e) adeverință eliberată de angajator cu venitul net realizat din luna anterioară/curentă depunerii cererii pentru acordarea ajutorului de urgență;
f) adeverință din care să reiasă statutul de elev /student cu precizarea dacă beneficiază de bursă, tipul si cuantumul acesteia;
g) copii acte medicale din care să rezulte starea de sănătate a solicitantului/membri de familie (după caz), precum și rețete, trimiteri, tratamente prescrise de medicul specialist;
h) alte documente justificative care vin în susținerea cererii privind acordarea ajutorului de urgență, la inițiativa solicitantului sau la solicitarea persoanelor desemnate să efectuee ancheta socială;
i) pentru achiziția de echipamente, dispozitive medicale, proteze, orteze sau alte materiale sanitare, dovada eliberată de autoritățile competente privind costul total al acestora, precum și cheltuielile suportate de acestea;
j) extras de cont (numai în cazul în care se solicită plata ajutorului de urgență într-un cont bancar).
     Art. 7 – Beneficiarii ajutoarelor de urgență au obligația cheltuirii sumelor de bani primite numai pentru destinația pentru care au fost acordate și a justificării acestora cu facturi, chitanțe și alte documente justificative.   
    Art. 8 – În cazul în care solicitantul refuză să furnizeze documentele necesare întocmirii dosarului sau informațiile necesare pentru realizarea anchetei sociale, se consideră că persoana singură/familia nu îndeplinește condițiile de acordare a ajutorului de urgență. 
    Art. 9 – Plata ajutorului de urgență se face la casieria primăriei comunei Cornățelu sau în contul indicat de solicitant.  
    Art. 10 – Dacă titularul ajutorului de urgență se află în imposibilitatea de a se prezenta pentru ridicarea ajutorului financiar, acesta poate fi ridicat de către reprezentantul legal/convențional al acestuia sau de către membrii familiei sau alte persoane legal împuternicite de acesta.
   Art. 11 – În cazul în care titularul ajutorului de urgență a decedat înainte de ridicarea sprijinului financiar acesta nu mai poate fi ridicat de către moștenitori.
   Art. 12 – Nerespectarea obligației de a prezenta în termene de 60 de zile de la primirea ajutorului de urgență a actelor justificative din care să reaisă că ajutorul de urgență a fost folosit pentru scopul pentru care a fost acordat duce la neacordarea altui ajutor de urgență pe o perioadă de 2 ani.   

